Predsjednici Općinskog i Kantonalnog suda održali redovan polugodišnji sastanak na temu rada suda u 2020. godini i tekućih problema u radu suda u protekloj 2020. godini.

Između ostalog se razgovaralo i o realizaciji Plana rješavanja starih predmeta za 2020 godinu.

Predsjednik Općinskog suda u Mostaru je prezentirao rad suda kao i rezultate tokom godine.

Zaključak je da je rad Općinskog suda u Mostaru u 2020. godini bio u manjem padu u odnosu na prethodne godine, a sve uzrokovano pandemijom , što je znatno uticalo na mogućnost normalnog odvijanja posla, zakazivanja ročišta i iziskivalo je posebno djelovanje i rad u navedenim okolnostima.

Takođe, istaknute su pozitivne strane zaključivanja Memoranduma o saradnji između ova dva suda, a sve u cilju poboljšanja i ujednačavanja sudske prakse, posebno jačanja procesne discipline - donošenje konačnih Smjernica u radu parničnog i izvršnog postupka.

Naglašeno je da Općinski sud u Mostaru očekuje što veća podrška od strane Kantonalnog suda u Mostaru kroz razmjenu pravnih mišljenja, rješavanja tzv. „pilot predmeta“.

Kako bi se poboljšali uslovi rada suda preporučeno je da se što češće i redovnije održavaju sastanci sa organima izvršne vlasti.

Općinski sud u Mostaru će se više angažovati na rješavanju starih predmeta, te podržavati angažovanje svih nositelja pravosudnih funkcija u projektima koje organizuje VSTV BiH.